b'\n_START_ARTICLE_\nNokia 8210\n_START_SECTION_\nVarianti\n_START_PARAGRAPH_\nGSM 900 / 1800 sist\xc4\x93mai \xc4\x80zijas tirg\xc5\xab tika izstr\xc4\x81d\xc4\x81ts Nokia 8210 variants Nokia 8250 ar nedaudz at\xc5\xa1\xc4\xb7ir\xc4\xabgu dizainu un zilu fona apgaismojumu._NEWLINE_Zieme\xc4\xbcamerikas GSM 1900 t\xc4\xabklam tika izlaista modifik\xc4\x81cija Nokia 8290._NEWLINE_Zieme\xc4\xbcamerikas TDMA/AMPS t\xc4\xabklam izveidots Nokia 8290 variants Nokia 8260. At\xc5\xa1\xc4\xb7ir\xc4\xabb\xc4\x81 no 8290, 8260 bija nedaudz smag\xc4\x81ks, tam nebija zvana izsauk\xc5\xa1anas ar balsi, infrasarkan\xc4\x81 porta un ofici\xc4\x81li main\xc4\x81mi v\xc4\x81ci\xc5\x86i. Nokia 8260 izlaista modifik\xc4\x81cija Nokia 8265 ar sportisk\xc4\x81ku dizainu. Ar to var\xc4\x93ja nos\xc5\xabt\xc4\xabt att\xc4\x93lu zi\xc5\x86as un bija balts fona apgaismojums. Versijai Nokia 8265i bija WAP p\xc4\x81rl\xc5\xabkprogramma un iesp\xc4\x93ja p\xc4\x81rsl\xc4\x93gties uz zilu fona apgaismojumu._NEWLINE_CDMA 1900 t\xc4\xabklam izlaists variants Nokia 8270. T\xc4\x81 dizains l\xc4\xabdz\xc4\xabgs \xc4\x80zijas 8250, ar zilu fona apgaismojumu, bet bez infrasarkan\xc4\x81 porta.'